《乘醉同康东沔访王武阳草堂共赋》
明代·胡直

已醉烟花野，还寻水竹居。路迷随老圃，林敞散幽裾。

湿雾藤交座，衔花鸟窥书。主人耽野逸，对客采畦蔬。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。